Suojelupoliisin terrorismin kohdehenkilöiden lukumäärä on noussut. Supo kertoo kansallisen turvallisuuden katsauksessaan, että kohdehenkilöiden lukumäärä on nyt 370.

Vuonna 2017 lukumäärä oli 340 ja vuonna 2016 se oli 310.

”Keskeisiä tekijöitä terrorismin uhkan ja kohdehenkilöiden lukumäärän kasvun taustalla ovat viime vuosina olleet kotoperäisen radikalisoitumisen lisääntyminen sekä Syyriaan ja Irakiin liittyvä vierastaistelijailmiö. Kohdehenkilöiden yhteydet kansainväliseen terrorismiin ovat lisääntyneet, ja esimerkiksi yhä suurempi osa kohdehenkilöistä on osallistunut aseelliseen konfliktiin tai terroristiseen koulutukseen”, Supo kertoo.

Supon arvio terrorismin uhasta säilyy edelleen tasolla kaksi eli kohonneena. Asteikko terrorismin uhkasta on neliportainen. Arvio on ollut tasolla kaksi kesäkuusta 2017 lähtien.

”Merkittävimmän terroristisen uhkan muodostavat yksittäiset henkilöt tai pienryhmät, jotka saavat motivaationsa radikaali-islamistisesta”, Supo kertoo.

LUE MYÖS: Suojelupoliisi: ”Aiempaa suurempi uhka” – Suomea vastaan voidaan käyttää voimakkaita hybridikeinoja